مقبرہ نادرہ بیگم

مقبرہ نادرہ بیگم (Tomb of Nadira Begum) نادرہ بانو بیگم کا مقبرہ ہے جو مغل شہزادے داراشکوہ کی بیوی تھی۔ یہ مقبرہ لاہور میں حضرت میاں میر کے مزار کے مشرقی سمت میں واقع ہے۔1658ء میں دارا شکوہ نے بادشاہت کا اعلان کیا تو اورنگ زیب نے بھی خود کو شہنشاہ ہند کا خطاب دیا اوراپنی فوج لے کر دہلی کی طرف بڑھا دارا شکوہ کی فوج نے اس کا مقابلہ کیا مگر اورنگ زیب  نے شکست دے کر تخت دہلی حاصل کیا

شہزادہ داراشکوہ اپنی بیوی نادرہ بیگم کے ہمراہ جان بچا کر بھاگا وہ چاہتاتھا کہ ایران چلاجائے مگر اس دوران راستہ میں جتنے سرداروں سے ملاقات ہوئی انھوں نے داراشکوہ کی مددو تعاون سے انکار کر دیا اپنے جواں سال بیٹوں (سلیمان شکوہ اور سپہر شکوہ)کی موت کی خبروں نے دونوں میاں بیوی کو صدمہ سے نڈھال کر دیا ناردہ بیگم صدمہ سے بیمار پڑ گئی اسی بیماری میں اس نے موت کو گلے لگا لیا داراشکوہ کے لیے یہ صدمہ ناقابل برداشت تھا اس نے نادرہ بیگم کو حضرت میاں میر کے مقبرہ کے ساتھ دفن کیا جس پر شاندار عمارت تعمیر کی گئی۔ سکھوں کے دور حکومت میں اس عمارت سے قیمتی پتھر اور سنگ مر مر اتار لیاگیا مگر آج بھی اس عمارت کا حسن اور دلکشی قائم ہے۔
زمرہ:اسلامی معماری
زمرہ:پاکستان میں فارسی باغات
زمرہ:پاکستان میں مغل مدفن باغات
زمرہ:پاکستان میں مغلیہ باغات
زمرہ:پنجاب کی عمارات و ساخات
زمرہ:پنجاب، پاکستان میں ثقافتی ورثہ مقامات
زمرہ:پنجاب، پاکستان میں مقبرے
زمرہ:لاہور کا طرز تعمیر
زمرہ:لاہور کی عمارات و ساخات
زمرہ:لاہور کے سیاحتی مقامات
زمرہ:لاہور میں مقبرے
زمرہ:مغلیہ طرز تعمیر
زمرہ:ویکی ڈیٹا سے مطابقت رکھنے والی مختصر تفصیل